દરમિયાન વૈશ્વિક સ્તરે ટ્રેડ વોરનો ભય રહેવા છતાં સુધારો જોવાયો હતો. અમેરિકા અને ચીન વચ્ચેના ટ્રેડ વોરમાં ભારતના ચીન સાથેના વેપાર સંબધોમાં સુધારો થઈ રહ્યો હોવાના અહેવાલની પોઝિટીવ અસર જોવા મળી હતી. ફાર્મા સેગમેન્ટને માટે ચીન દરવાજા ખોલશે એવા રિપોર્ટની પણ સારી અસર રહી હતી. આઇઆઇએફએલના રિસર્ચ હેડ અમર અંબાણીના કહેવા અનુસાર, ડેરિવેટિવ્ઝ સેગમેન્ટમાં 11,100ના કોલમાં વધેલા રાઇટિંગને જોતાં આ સ્તરની આસપાસ નફારૂપી વેચવાલી વધે તેવી સંભાવના છે. આથી નિફ્ટી નવી ઊંચાઇને સ્પર્શ કરવાની સાથે સાથે વેચવાલીનો ભાર પણ વધતો જોવાશે. બીજી તરફ ડેરિવેટિવ્ઝમાં બેન્ક નિફ્ટીમાં સતત નિફ્ટી કરતાં સતત ઊંચુ વોલ્યૂમ જોવા મળે છે. બેન્ક નિફ્ટીના 27,000ના પુટમાં પ્રીમિયમમાં ઝડપી ઘટાડો થયો હતો અને 145.20થી ઘટીને 0.05 રહ્યું હતું. આના પરથી પણ અંદાજ નીકળશે તો કેટલી ઝડપે પોઝિશન કપાઈ હતી.